Diari Oficial de la Generalitat Valenciana


Sumari del DOGV 2853, del 22-10-1996 (1996/839614)

DECRET 173/1996, de 2 d'octubre, del Govern Valencià, pel qual s'accepta la cessió gratuïta de la propietat de l'immoble de 603,21 m2 de superfície, situat en l'avinguda de Paiporta de Benetússer, destinat a la construcció d'un centre de salut, realitzada per l'ajuntament d'aquest municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/10/02/173/dof/vci/html**

### Dades del document

Número de DOGV
:   2853

Data del DOGV
:   22-10-1996

Secció del DOGV
:   ALTRES DISPOSICIONS

Número del document
:   1996/839614


Data del document
:   02-10-1996

Organisme emissor
:   Conselleria d'Economia i Hisenda

Tipus de document
:   Decret

DECRET 173/1996, de 2 d'octubre, del Govern Valencià, pel qual s'accepta la cessió gratuïta de la propietat de l'immoble de 603,21 m2 de superfície, situat en l'avinguda de Paiporta de Benetússer, destinat a la construcció d'un centre de salut, realitzada per l'ajuntament d'aquest municipi.   
L'Ajuntament de Benetússer, en sessió plenària realitzada el dia 29 de març de 1996, acordà la cessió gratuïta a la Generalitat Valenciana de la propietat de l'immoble situat en l'avinguda de Paiporta, propietat de l'ajuntament.  
La cessió es realitza amb la finalitat determinant de construir-hi un centre de salut.  
A petició de la Conselleria de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 2 d'octubre de 1996,  
DECRETE  
Article 1  
Acceptar la cessió gratuïta de la propietat, realitzada per l'Ajuntament de Benetússer, de l'immoble de 603,21 m2 de superfície, segons mesurament recent, situat a l'avinguda de Paiporta, que confronta: nord, av. de Paiporta; sud, mercat; est, Dr. Gómez Ferrer, i oest, carrer del Mercat.  
Aquesta finca es forma per agrupació de les següents:  
1. Finca registral 1.048 del Registre de la Propietat de València 13, tom 45, llibre 9, foli 228 de Benetússer.  
2. Finca registral 1.047 del Registre de la Propietat de València 13, tom 963, llibre 135, foli 133 de Benetússer.  
3. Finca registral 6.587 del Registre de la Propietat de València 13, tom 195, llibre 79 de Benetússer, foli 1.  
Article 2  
La cessió gratuïta efectuada per l'Ajuntament de Benetússer es fa amb la condició de destinar l'immoble a la construcció d'un centre de salut.  
Article 3  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 2 d'octubre de 1996  
El president de la Generalitat Valenciana.  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI